Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1771

7. Speciális eljárások 7.1. Melaszban gazdag, továbbá nehezen homogenizálható takarmányok esetében 20 g-ot mérjünk a mintából 1 l-es mérõlombikba, és adjunk hozzá 500 ml vizet. Rázassuk billenõ rázógépen 1 órán át. Adjuk az 5.1. pontban megadott Carrez-I (3.2.) és Carrez-II (3.3.) reagensek négyszeres mennyiségét és derítsük az 5.1. pontban leírtak szerint. Töltsük jelig 80%-os etanollal (v/v). Rázzuk össze és szûrjük. Távolítsuk el az etanolt az 5.1-ben leírtak szerint. Amennyiben nincs jelen dextrinizálódott keményítõ, töltsük jelig desztillált vízzel. 7.2. Melasz és cukorban gazdag, majdnem keményítõmentes takarmány alapanyagok (szentjánoskenyér, szárított cukorrépaszelet, stb.) esetében mérjünk 5 g-ot, és tegyük 250 ml-es mérõlombikba, adjunk hozzá 200 ml desztillált vizet, rázassuk 1 órán át vagy tovább, ha szükséges, billenõ rázógépen. Derítsük az 5.1. pontban leírtak szerint Carrez-I és Carrez-II reagensekkel. Töltsük jelig hideg vízzel, rázzuk össze és szûrjük. Az összes cukortartalom meghatározásához az 5.3. pontban leírtak szerint folytassuk.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes